Source: http://www.monor.hu/hirek/2019/03/felhivas-torvenyszeki-ulnok-valasztasi-jelolesere
Timestamp: 2019-03-23 14:38:00+00:00

Document:
Felhívás törvényszéki ülnök választási jelölésére | Monor város hivatalos honlapja
Főoldal Hirdetmények Hírek Felhívás törvényszéki ülnök választási jelölésére
Felhívás törvényszéki ülnök választási jelölésére
2019. március 14., csütörtök, 15:46
A Bjt. 215. § (1) bekezdése alapján Pest Megye Önkormányzatának Közgyűlése a Budapest Környéki Törvényszék és a Budapest Környéki Közigazgatási és Munkaügyi Bíróság ülnökeit a megyei város közgyűlésével és a területi nemzetiségi önkormányzatok képviselő­testületeivel megosztva, a Budakönyéki Járásbíróság ülnökeit pedig a területi nemzetiségi önkormányzatok képviselő-testületeivel megosztva választja meg.
A Köztársasági Elnök 95/2019. (III.5.) KE határozatával a bírósági ülnökök megválasztását 2019. március 7. és 2019. április 30. napja közé eső időtartamra tűzte ki.
A Bjt. 212. § (1) és 220. § (1) d) pontjában rögzített általános feltétel szerint ülnöknek az a 30. évét betöltött, de 70. életévét el nem érő magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
A büntetőeljárásról szóló 2017. évi XC. törvény (Be.) 680. § (5) bekezdésében rögzített különös feltétel szerint a fiatalkorú elleni büntetőeljárásban kizárólag
a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglakoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt.
A Bjt. 213. § (1) bekezdése alapján az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - kivéve a pártokat - jelölik.
A Bjt. 213. § (2) bekezdés alapján a fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, nem pedagógus ülnökeit pedig az egyesületek, a foglalkozásuk szerinti érdek-képviseleti szervek, valamint az őket a Be. 680. § (5) c) pontja szerinti munkakörben foglalkoztató, vagy korábban foglalkoztató szervezetek jelölik.
A Bjt. 213. § (4) bekezdése alapján a közigazgatási és munkaügyi bíróság ülnökeit elsősorban a munkavállalók és munkaadók érdek-képviseleti szervei jelölik.
Az ülnökök választásáról és a jelölés szabályairól mellékelem az Országos Bírósági Hivatal tájékoztatóját, a bírósági ülnökök jogairól és kötelezettségeiről szóló tájékoztatót, valamint a bírósági ülnöki jelölés és a jelölés elfogadásáról szóló nyilatkozatok formanyomtatványait.
Az ülnökválasztással kapcsolatban a következő telefonszámon és email címen lehet érdeklődni: dr. Takács Mária, 06-1/233-6813, takacsm@pestmegye.hu
T Á J É K O Z T A T Ó a bírósági ülnökök 2019. évi választásáról
4/a. számú melléklet
4/b. számú melléklet
4/c. számú melléklet
N Y I L A T K O Z A T bírósági ülnökké jelölés elfogadásáról
március 23. 13:00
Monor SE - Péteri KSK Megyei II. osztályú férfi labdarúgó mérkőzés
2019. 04.06.
XXV. Városi és Térségi Borverseny
A szervezők szeretettel meghívják az érdeklődőket a monori József Attila Gimnázium és Szakgimnáziumban megrendezésre kerülő XXV. Monor Térségi Meghívásos Borversenyre!

References: Bíróság 
 bíróság 
 bíróság 
 bíróság 
 bíróság 
 bíróság